Osoon (13.09.2010 20:05)    Eestimaa loodusrikkuseks on sood,  millede tekkelugu ulatub jääaja lõppu ja mis võtavad enda alla üle miljoni hektari, seega moodustavad 22,3% Eesti territooriumi pindalast. Meie üks vanimaid soid, Tuhu soo, arvatakse olevat kuus tuhat aastat vana. Eestimaa Looduse Fondi eestvedamisel lükati käima suuremahuline projekt, mille käigus võtsid teadlased uurimise alla 13 tuhat Eestimaa sood. Seni uurimata soode hulgast loodetakse leida uusi Euroopa tähtsusega sooalasid. Kajakimatkajad jätsid Praagal Emajõega hüvasti ja edasi aerutatakse juba  Peipsi vetel. Autorid Kristjan Kaljund ja Sven Paulus, lood seob saateks Vladislav Koržets. Režissöör Jaanus Nõgisto, operaatorid Magnus Suitso ja Kristjan Kaljund, helirežissöör Jüri Vaher, toimetaja-produtsent Õie Arusoo.